paragraph_text: Lopte su najčešće sferičnog oblika to jest oblika kugle ili jajolikog izgleda, s tim da je veličina, izgled, materijal izrade, težina te oblik prilagođen sportu za koji je namijenjena. Velika većine lopti proizvodi se od gume, ako ne cijele onda samo dio koji podržava oblik, funkciju ili pak unutrašnjost ispunjenu zrakom dok se neke prave ili su pravljene od životinjske kože i iznutrica (mijehur), papira, plastike, kamena i tkanina. Kod srednjoameričkih naroda nekad je ljudska lubanja ovijena te korištena kao lopta.